ટ્વિટર પોસ્ટ પ્રમાણે, આ તસવીરમાં જે વૃદ્ધા દેખાય છે તે સાથે બેઠેલી વિદ્યાર્થિનીની દાદી છે. વિદ્યાર્થિની જે સ્કૂલમાં ભણે છે તે સ્કૂલે પોતાના વિદ્યાર્થીઓ માટે વૃદ્ધાશ્રમની ટ્રિપ પ્લાન કરી હતી. સ્કૂલના અન્ય વિદ્યાર્થીઓ સાથે આ વિદ્યાર્થિની પણ ત્યાં પહોંચી. વૃદ્ધાશ્રમમાં જ્યારે વિદ્યાર્થિનીએ પોતાની દાદીને જોઈ ત્યારે તેના આશ્ચર્યનો પાર નહોતો. દાદીને જોઈને વિદ્યાર્થિની તેમને ભેટીને ખૂબ રડી. દાદી પણ પૌત્રીને જોઈને આંસુ રોકી ના શકી. આ ક્ષણની ભાવુક તસવીર સોશિયલ મીડિયા પર વાયરલ થઈ રહી છે.